Diari Oficial de la Generalitat Valenciana


Sumari del DOGV 9050, del 29-03-2021 (2021/3191)

RESOLUCIÓ de 25 de març de 2021, de la Direcció General de Política Lingüística i Gestió del Multilingüisme, per la qual es convoquen les proves per a l'obtenció dels certificats oficials administratius de coneixements de valencià i es nomena la comissió coordinadora i les comissions examinadores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9050

Data del DOGV
:   29-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3191


Data del document
:   25-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 25 de març de 2021, de la Direcció General de Política Lingüística i Gestió del Multilingüisme, per la qual es convoquen les proves per a l'obtenció dels certificats oficials administratius de coneixements de valencià i es nomena la comissió coordinadora i les comissions examinadores. [2021/3191]  
En 2001, es va publicar el document del Consell d'Europa Marc europeu comú de referència per a les llengües: aprendre, ensenyar, avaluar, que té per objectiu proporcionar «unes bases comunes per a l'elaboració de programes de llengua, orientacions curriculars, exàmens, llibres de text, etc. a tot Europa», i també descriu «el que han d'aprendre a fer els aprenents de llengua per a utilitzar una llengua per a la comunicació, i els coneixements i habilitats que han d'adquirir per a ser capaços d'actuar de manera efectiva». Parteix d'un enfocament centrat en l'acció, perquè considera els aprenents de llengües principalment com a membres d'una societat que tenen unes tasques a acomplir en unes circumstàncies i en un context social determinats. Els aprenents, doncs, són considerats usuaris de la llengua. En aquest enfocament es recorre a l'acció lingüística que implica l'ús real de la llengua, en què es proposen tasques que tenen sentit per a l'aprenent. En el MECRL, doncs, la llengua s'aborda no com a objecte abstracte que cal estudiar, ni com una llista d'actes de parla que s'han d'aprendre, sinó com un instrument de socialització que permet dur a terme un conjunt variat de tasques en tots els contextos possibles en què els aprenents es vegen immersos.  
  
El MECRL estableix uns nivells de domini de la llengua per a ajudar, des d'una perspectiva comuna europea, a mesurar cada etapa de l'aprenentatge d'una llengua. D'aquesta manera, el document estableix sis nivells de referència de domini lingüístic, que van des de l'aprenentatge inicial fins al domini dels usuaris més competents i que són denominats A1, A2, B1, B2, C1 i C2.  
Així mateix, la Junta Qualificadora de Coneixements de Valencià va iniciar un procés d'adaptació i renovació de les proves per a adequar-les a aquest document europeu, un procés que s'inicià en la convocatòria de 2009 i que es va completar en la convocatòria de l'any 2018, amb la convocatòria de proves de certificació dels sis nivells de coneixement de valencià, totalment adaptades al MECRL.  
El Decret 128/2016, de 7 d'octubre, del Consell de la Generalitat Valenciana, pel qual es regula la Junta Qualificadora de Coneixements de Valencià assenyala en l'article 1 que la conselleria competent en matèria de política lingüística i gestió del multilingüisme té com a funció registrar, expedir, homologar i validar els certificats oficials administratius de coneixements de valencià, com també organitzar les proves per a obtindre'ls.  
L'Ordre 7/2017, de 2 de març de 2017, de la Conselleria d'Educació, Investigació, Cultura i Esport, regula els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats. L'article quatre estableix la convocatòria de les proves per mitjà d'una resolució que es publicarà en el Diari Oficial de la Generalitat Valenciana.  
D'acord amb l'article adés esmentat, el dia 24 de març de 2021 es va reunir el Ple de la Junta Qualificadora de Coneixements de Valencià i va adoptar l'acord d'aprovar el calendari de celebració de les proves per a l'any 2021 i la resta de punts d'aquesta resolució.  
  
Vist l'acord precedent, i de conformitat amb les competències que té atribuïdes la Direcció General de Política Lingüística i Gestió del Multilingüisme per l'article 2 de l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats, a proposta del Ple de la JQCV, resolc:  
  
Primer. Convocatòria  
Convocar les proves per a l'obtenció dels certificats oficials administratius de coneixements de valencià següents:  
- Certificat de nivell A2 de coneixements de valencià.  
- Certificat de nivell B1 de coneixements de valencià.  
- Certificat de nivell B2 de coneixements de valencià.  
- Certificat de nivell C1 de coneixements de valencià.  
- Certificat de nivell C2 de coneixements de valencià.  
- Certificat de capacitació tècnica, llenguatge administratiu.  
- Certificat de capacitació tècnica, correcció de textos.  
- Certificat de capacitació tècnica, llenguatge als mitjans de comunicació.  
  
Segon. Organització de les proves  
1. Les proves tindran lloc en els dies, l'horari, les localitats i els centres que s'indiquen en l'annex I.  
2. La Direcció General de Política Lingüística i Gestió del Multilingüisme pot, mitjançant resolució publicada en el Diari Oficial de la Generalitat Valenciana, modificar les dates, horaris, torns o llocs de convocatòria de les proves, introduir protocols nous d'actuació o suspendre la convocatòria quan les mesures sanitàries així ho aconsellen.  
  
  
Tercer. Requisits d'inscripció  
1. Poden prendre part en les proves per a l'obtenció dels certificats les persones majors de 16 anys en el moment de realitzar-les que vulguen acreditar el seu coneixement de valencià al marge dels estudis reglats.  
2. Les persones aspirants als certificats de capacitació tècnica de llenguatge administratiu i de llenguatge als mitjans de comunicació han d'estar en possessió del certificat de nivell C1 de coneixements de valencià o equivalent d'acord amb l'annex II de l'Ordre 7/2017.  
  
3. Les persones aspirants al certificat de capacitació tècnica de correcció de textos han d'estar en possessió del certificat de nivell C2 de coneixements de valencià o equivalent d'acord amb l'annex II de l'Ordre 7/2017.  
  
Quart. Preinscripció i sorteig  
1. La JQCV establirà un procediment de preinscripció telemàtica a través de la pàgina web de la JQCV jqcv.gva.es. Les persones interessades ompliran un formulari en el qual triaran el nivell i la localitat on volen realitzar la prova. Les persones interessades podran preinscriure's en una única localitat per nivell.  
2. Les persones interessades podran preinscriure's en tots els nivells de coneixements de llengua que desitgen, sense necessitat de tindre el certificat de nivell anterior al nivell de la preinscripció.  
3. La falsedat en les dades de la preinscripció serà motiu d'exclusió de la prova.  
4. Les persones que emplenen la preinscripció són les responsables de comprovar i verificar l'exactitud de les dades de la sol·licitud.  
5. El termini per a la preinscripció per als nivells A2, B1, C1 i llenguatges específics serà des del 8 d'abril a les 10:00 h fins al 15 d'abril a les 10.00 h.  
El termini de preinscripció per als nivells B2 i C2 serà des del dia 1 de setembre a les 10:00 h fins al 7 de setembre a les 10:00 h, ambdues dates incloses.  
6. Una vegada finalitzat el formulari de preinscripció, es generarà un justificant on constaran les dades de l'aspirant, el nivell i la localitat seleccionades i un número de sorteig. La preinscripció no es considerarà vàlida si no s'ha generat el justificant amb el número del sorteig.  
  
7. Les dades referents al nivell i localitat marcades en la preinscripció no podran modificar-se després.  
8. Una vegada realitzat el sorteig, els aspirants podran consultar el dia 22 d'abril si han obtingut plaça en la localitat i nivell seleccionats en la preinscripció.  
9. La data del sorteig i la consulta del resultat d'aquest per a les proves del nivell B2 i C2 previstes per al mes de novembre es faran públiques en el web de la JQCV.  
  
Cinqué. Matrícula i pagament de la taxa  
1. El termini per a la matrícula i el pagament de la taxa per als nivells A2, B1, C1 i llenguatges específics serà del 28 d'abril al 5 de maig, ambdós inclosos. El termini per a la matrícula i el pagament de la taxa dels nivells B2 i C2 es publicarà en el web de la JQCV.  
2. La matrícula i el pagament de la taxa es realitzarà per via telemàtica a través del web següent: www.jqcv.gva.es. La matrícula i el pagament de la taxa únicament estarà disponible per als aspirants que han obtingut plaça en el sorteig anterior. Aquesta tramitació es pot realitzar amb la firma electrònica o sense aquesta.  
3. La sol·licitud de matrícula i el pagament de la taxa es considerarà presentada i registrada davant de l'administració en el moment que siga completat tot el procés telemàtic i les persones aspirants hauran d'imprimir el justificant generat de registre i pagament com a confirmació de la presentació telemàtica i dur-lo el dia de la prova.  
4. La matrícula i el pagament en les diferents proves de certificació en què s'ha obtingut plaça haurà de fer-se individualment per a cada nivell.  
5. Les places de matrícula de cada nivell estan limitades per la capacitat de les seus i adaptades a l'emergència sanitària.  
6. Una vegada finalitzada la matrícula i el pagament de la taxa, les persones matriculades podran consultar en el web de la Junta Qualificadora de Coneixements de Valencià, www.jqcv.gva.es, les dades de la seua matrícula; amb especificació de nom, cognoms, document d'identitat, nivell i localitat de realització de la prova.  
8. Si en la consulta anterior els aspirants detecten errades, la JQCV habilitarà un període per a presentar esmenes.  
9. Les persones que vulguen acollir-se a l'exempció o bonificació de les taxes d'inscripció o a l'adaptació de la prova per motius de diversitat funcional, ho han de fer constar en la formalització de la sol·licitud de matrícula de les proves.  
  
Sisé. Abonament de les taxes  
1. Per a formalitzar la matrícula en les proves, cal abonar la taxa corresponent:  
  
CERTIFICAT DE NIVELL TAXA  
A2 15,20 -  
B1 20,40 -  
B2 20,40 -  
C1 25,50 -  
C2 25,50 -  
Llenguatge administratiu 27,54 -  
Llenguatge als mitjans de comunicació 27,54 -  
Correcció de textos 27,54 -  
  
  
2. L'abonament de les taxes d'examen es farà per via electrònica exclusivament i tindrà una bonificació del 10 % de la taxa.  
3. L'ingrés de l'import es realitzarà mitjançant targeta bancària o càrrec en compte dins del termini de matrícula.  
4. La falta de pagament de la taxa per la via indicada en aquesta resolució o el pagament fora de termini es considerarà que la sol·licitud no ha estat registrada i, per tant, sense dret a examinar-se.  
5. De conformitat amb el que estableix l'article 1.2-6 de la Llei 20/2017, de 28 de desembre, de taxes de la Generalitat, serà procedent la devolució de la taxa quan la prestació del servei o la realització de l'activitat no tinga finalment lloc per causes no imputables, directament o indirectament, al subjecte passiu.  
6. La devolució de la taxa per ingressos indeguts es realitzarà a través de la informació facilitada en l'apartat de la web de la Junta Qualificadora de Coneixements de Valencià www.jqcv.gva.es/val/taxes.  
  
Seté. Exempcions i bonificacions de les taxes  
1. Estan exempts del pagament de les taxes de matrícula segons l'article 14.4-2 de la Llei 20/2017, de 28 de desembre, de la Generalitat, de taxes, els membres de famílies nombroses de categoria especial, els membres de famílies monoparentals de categoria especial i les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
2. A més, tenen una bonificació del 50 % de les taxes d'inscripció, atés l'article 14.4-6 de la Llei de taxes esmentada anteriorment, les persones que tinguen una discapacitat acreditada igual o superior al 33 %, els membres de famílies nombroses de categoria general i els membres de famílies monoparentals de categoria general.  
3. Els participants que, en formalitzar la matrícula, s'acullen a l'exempció o bonificació de les taxes hauran d'acreditar-ho de la forma següent:  
3.1. Bonificació del 50 % de la taxa. Les situacions que donen dret a la bonificació són les següents:  
 a) Discapacitat acreditada igual o superior al 33 %.  
L'acreditació d'aquesta situació es farà amb una fotografia de la targeta acreditativa de persona amb discapacitat o una còpia confrontada del certificat que acredite la discapacitat igual o superior al 33 %.  
 b) Membre de família nombrosa de categoria general.  
L'acreditació d'aquesta situació es farà amb una fotografia del carnet de família nombrosa de categoria general o una còpia confrontada del títol de família nombrosa de categoria general.  
 c) Membre de família monoparental de categoria general.  
L'acreditació d'aquesta situació es farà amb una fotografia del carnet de família monoparental de categoria general o una còpia confrontada del títol de família monoparental de categoria general.  
3.2. Exempció. Les situacions que donen dret a la bonificació són les següents:  
a) Víctima de violència sobre la dona.  
L'acreditació d'aquesta situació es farà amb una còpia confrontada de la resolució judicial que reconega, encara que només siga de forma indiciària o incidental, l'existència d'un acte de violència sobre la dona o còpia confrontada de l'informe del Ministeri Fiscal del contingut del qual es desprenga que hi ha indicis que la demandant és víctima d'aquesta violència, com preveu la Llei 7/2012.  
b) Membre de família nombrosa de categoria especial.  
L'acreditació d'aquesta situació es farà amb una fotografia del carnet de família nombrosa de categoria especial o una còpia confrontada del títol de família nombrosa de categoria especial.  
c) Membre de família monoparental de categoria especial.  
L'acreditació d'aquesta situació es farà amb una fotografia del carnet de família monoparental de categoria especial o una còpia confrontada del títol de família monoparental de categoria especial.  
4. No caldrà que presenten els documents acreditatius de les situacions que donen dret a exempció o bonificació quan els documents hagen sigut elaborats per l'administració de la Generalitat Valenciana, si expressen la seua autorització en la sol·licitud perquè siguen consultades o recaptades les dades corresponents.  
En cas contrari, la documentació acreditativa de la situació que dona dret a l'exempció o la bonificació de la taxa d'inscripció caldrà que l'adjunten en el mateix moment de la matrícula i pagament de les taxes o presentar-la per registre a la Junta Qualificadora de Coneixements de Valencià o mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
5. Qualsevol dels tràmits anteriors cal fer-lo en el termini de matrícula corresponent al certificat del nivell per al qual sol·liciten l'exempció o la bonificació de la taxa d'inscripció.  
  
Huité. Atenció a la diversitat de creences religioses  
1. Les persones matriculades que, per motius de creença religiosa i a l'empara de les lleis 24/1992 i 25/1992, de 10 de novembre, vulguen participar en les proves en un règim d'horari alternatiu, ho han de comunicar a la JQCV en el termini de matrícula i pagament de les taxes.  
  
2. La sol·licitud d'horari alternatiu per motiu de creença religiosa i la documentació acreditativa de la situació que dona dret a la participació en un horari alternatiu haurà de ser presentada per registre a la Junta Qualificadora de Coneixements de Valencià en el termini de matriculació corresponent al certificat del nivell per al qual sol·liciten la participació en un horari alternatiu, o mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
3. Els participants que s'acullen a aquesta opció han de presentar el certificat signat per la persona física que tinga la responsabilitat de la comunitat religiosa corresponent, la qual haurà d'estar registrada en el Registre d'Entitats Religioses. En el certificat s'especificarà la pertinença de la persona sol·licitant a la congregació.  
4. La Junta Qualificadora de Coneixements de Valencià comunicarà a la persona interessada el procediment per a la realització de la prova, que inclourà mesures per garantir el principi d'unitat d'acte i d'igualtat d'oportunitats entre tots els aspirants.  
5. El lloc de realització d'aquesta prova pot no ser el mateix que el lloc de realització de la prova general.  
6. El model de sol·licitud d'horari alternatiu d'examen és el model de l'annex IV d'aquesta resolució.  
7. Les persones que no sol·liciten l'horari alternatiu d'examen en la forma i terminis especificats en els punts 1, 2 i 3 del punt huité d'aquesta resolució no tindran dret a cap horari alternatiu.  
  
Nové. Atenció als aspirants amb diversitat funcional  
1. Les persones amb diversitat funcional acreditada i que vulguen una atenció especial el dia de la prova han d'indicar-ho en la sol·licitud de matrícula i pagament de taxes.  
2. Les comissions examinadores adoptaran les mesures necessàries per tal que les persones inscrites amb diversitat funcional tinguen les mateixes oportunitats per a la realització de la prova que la resta dels participants.  
3. Els participants que s'acullen a aquesta opció han d'adjuntar en el moment de formalitzar la matrícula o fer-ho arribar a la JQCV mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques, l'informe mèdic o el certificat de l'adaptació requerida expedit pels serveis competents en matèria de diversitat funcional de la Generalitat Valenciana, de les altres comunitats autònomes o de l'Estat.  
  
4. Les adaptacions que la JQCV pot arbitrar, per a les persones que ho sol·liciten i ho justifiquen adequadament en el moment de matricular-se, són les següents:  
a) Taula adaptada a una cadira de rodes  
b) Ampliació de temps de duració de la prova  
c) Augment de la grandària de la lletra de la prova  
d) Intèrpret de llengua de signes  
e) Adaptació de la prova al sistema Braille d'escriptura  
f) Persona de suport per a la realització de la prova  
g) Possibilitat d'ús d'aparells tècnics de suport  
5. Els criteris d'avaluació seran els mateixos que s'aplicaran a la resta d'aspirants.  
6. La comissió coordinadora podrà establir l'exempció d'avaluació d'alguna àrea de la prova amb l'informe de valoració previ de l'òrgan competent.  
7. Les persones que no sol·liciten l'adaptació de la prova en la forma i terminis especificats en aquest article de la resolució, no tindran dret a cap adaptació.  
  
Deu. Identificació de les persones inscrites en la prova  
1. Per a poder participar en qualsevol de les proves en les quals l'aspirant ha estat admés, serà obligatori identificar-se quan així ho requerisca l'organització.  
2. Els documents vàlids per a identificar-se en el moment de la prova són:  
- DNI.  
- Permís de conduir, expedit per la Direcció General de Trànsit.  
- Passaport.  
- NIE.  
3. La comissió examinadora o el personal examinador, en qualsevol moment de la prova, podran requerir la identificació de les persones que participen en la prova, que hauran d'acreditar la seua identitat mitjançant l'exhibició d'un dels documents oficials d'identitat abans indicats, sense que en siguen vàlides les còpies d'aquests documents.  
4. L'aspirant indocumentat o amb una documentació diferent de la del punt 2 no podrà accedir a l'aula d'examen i perdrà el dret a examinar-se.  
  
Onze. Comissions examinadores  
1. Les comissions examinadores, nomenades per la presidència de la Junta Qualificadora de Coneixements de Valencià, després que el Ple hi haja expressat el seu parer, són les que apareixen en l'annex II d'aquesta resolució.  
2. La comissió coordinadora actuarà com a comissió principal de la convocatòria. La funció fonamental serà determinar les actuacions a dur a terme en cas d'incidències durant la celebració de les proves.  
  
3. Les comissions examinadores són òrgans col·legiats i actuen com a tribunal qualificador.  
4. El funcionament de les comissions examinadores s'ajustarà en tot moment al que disposa la Llei 40/2015, de règim jurídic de les administracions públiques per als òrgans col·legiats.  
5. Les comissions examinadores seran responsables de:  
a) Administrar i qualificar les proves.  
b) Proposar a la presidència de la Junta Qualificadora de Coneixements de Valencià, una vegada que es conega la xifra de persones inscrites, el nomenament del personal examinador i del personal col·laborador necessaris per a l'execució de les funcions avaluadores i l'administració de les proves.  
  
Dotze. Personal examinador  
1. El personal examinador convocat per les comissions examinadores haurà de complir els requisits, l'acreditació i la formació recollides en el capítol IV de l'Ordre 7/2017, de la Conselleria d'Educació, Investigació, Cultura i Esport.  
2. Les comissions examinadores garantiran que l'assignació del personal examinador a les aules es faça de manera aleatòria.  
3. El personal examinador tindrà assignat un codi identificador.  
  
Tretze. Personal col·laborador  
El personal col·laborador convocat per a les proves ha de ser empleat públic.  
  
Catorze. Realització de les proves  
1. Les persones matriculades quedaran decaigudes en el seu dret quan es personen en els llocs de celebració una vegada iniciades les proves o per la inassistència a alguna de les àrees de les proves encara que es dega a causes justificades.  
No obstant això, la comissió examinadora de la seu corresponent podrà tindre en compte les causes al·legades i admetre l'aspirant sempre que les proves no hagen finalitzat i l'admissió no menyscabe el principi d'igualtat amb la resta del personal.  
Així mateix, si alguna de les aspirants no pot completar o iniciar les proves a causa d'embaràs de risc o part, degudament acreditat, podrà presentar-se a la convocatòria següent sense necessitat de tornar a abonar les taxes corresponents. La mateixa previsió resulta d'aplicació a les víctimes de violència de gènere quan acrediten degudament que no poden assistir per motius de seguretat.  
2. Les proves dels certificats de nivell A2, B1, B2 i dels certificats de capacitació tècnica es realitzaran cada una en una única jornada. L'hora i el lloc dels torns de la prova oral del nivell A2, B1 i B2 es comuniquen el mateix dia de la prova, en la mateixa aula d'examen i sempre seran a continuació de la part escrita.  
3. Les proves dels certificats de nivell C1 i C2 es realitzaran en dues jornades diferents.  
En la primera jornada s'avaluarà l'àrea d'expressió i interacció orals. En la segona jornada s'avaluaran les àrees de comprensió escrita, d'estructures lingüístiques i d'expressió i interacció escrites.  
Els aspirants podran consultar l'hora de convocatòria per a realitzar l'àrea d'expressió i interacció orals en el web www.jqcv.gva.es que podrà tindre tant horari de matí com de vesprada.  
4. Les persones aspirants hauran d'observar en tot moment les instruccions dels membres de l'organització o del personal ajudant o assessor durant la celebració de les proves, amb vista a l'adequat desenvolupament de les proves. Qualsevol alteració o conducta il·lícita en el normal desenvolupament de les proves per part d'algun aspirant quedarà reflectida en l'acta corresponent, i aquesta persona no podrà continuar el desenvolupament de la prova.  
  
Quinze. Abandonament de la prova  
1. Es considerarà abandonament de la prova les actuacions següents:  
a) Signar la diligència d'abandonament en qualsevol moment de la prova.  
b) No presentar-se a l'hora indicada a la crida de l'inici de la prova.  
  
c) No presentar-se a l'hora indicada a la crida de qualsevol àrea de què consta la prova.  
2. L'abandonament de la prova comportarà:  
a) La qualificació de no presentat.  
b) La pèrdua del dret a continuar fent-la.  
c) La pèrdua del dret a l'avaluació de cap àrea.  
  
Setze. Frau  
1. Es considera frau durant el desenvolupament de la prova:  
- Tota comunicació verbal o no verbal entre els aspirants.  
- L'ús de documents no autoritzats.  
- L'ús de mitjans de comunicació i tecnològics no autoritzats.  
- La suplantació de personalitat.  
2. El frau durant la prova serà motiu de pèrdua del dret a continuar-la i del dret a l'avaluació de cap àrea.  
3. El frau durant la prova serà sancionat amb la qualificació de no apte, sense perjudici de l'exigència de la responsabilitat que corresponga.  
  
Dèsset. Programa de les proves  
1. Els objectius i continguts exigits per a la superació de les proves de certificat de coneixements de valencià dels nivells A2, B1, B2, C1 i C2 que es convoquen en aquesta resolució són els que arreplega l'Ordre 7/2017, de 2 de març, de la Conselleria d'Educació, Investigació, Cultura i Esport.  
2. L'estructura i la durada de les proves s'estableixen en l'annex III d'aquesta resolució.  
  
Díhuit. Comissió tècnica de validació de les proves  
1. El Ple de la JQCV crearà la comissió tècnica de validació de les proves.  
2. La funció de la comissió tècnica de validació de cada una de les proves és garantir el compliment del punt dèsset d'aquesta resolució i assessorar en les reclamacions de les qualificacions.  
3. Les proves que serviran per a avaluar les persones inscrites en els diferents nivells estaran validades per la comissió tècnica de validació de les proves.  
4. La comissió tècnica de validació de les proves estarà formada per la persona titular del Servei d'Acreditació i Assessorament, que exercirà la presidència, per la persona que ocupe la secretaria de la JQCV, que actuarà de secretari o secretària de la comissió i per tres tècnics de la Direcció General de Política Lingüística i Gestió del Multilingüisme.  
  
5. La presidència del Ple de la Junta Qualificadora de Coneixements de Valencià designarà els tècnics que en formen part.  
  
  
Dènou. Avaluació de les proves  
1. La captura òptica de les respostes de les àrees de comprensió oral, comprensió escrita i estructures lingüístiques es realitzarà per mitjans mecànics.  
2. L'avaluació de les àrees d'expressió escrita es realitzarà per avaluadors nomenats amb aquesta finalitat pel titular de la presidència de la Junta Qualificadora de Coneixements de Valencià.  
3. L'avaluació de l'àrea d'expressió i interacció orals es realitzarà pel personal examinador que indica el punt dotze d'aquesta resolució.  
  
4. L'avaluació de les àrees d'expressió escrita de les proves de nivells C1 i C2 es farà en dues sèries. En un primer torn, s'avaluaran les proves que després de l'avaluació de les àrees de comprensió escrita, estructures lingüístiques i d'expressió i interacció orals, tinguen una nota igual o superior a 27,50 punts, en la prova de C1, o tinguen una nota igual o superior a 22,50 punts, en la prova de C2.  
Aquestes puntuacions només es consideraran si les diferents àrees arriben a la puntuació mínima exigida.  
5. L'avaluació de les proves de llenguatges específics es realitzarà per les comissions examinadores nomenades amb aquesta finalitat pel titular de la presidència de la Junta Qualificadora de Coneixements de Valencià.  
6. Per a l'avaluació de les proves, tant el personal examinador de les àrees d'expressió i interacció orals com els avaluadors de l'àrea d'expressió escrita aplicaran els criteris d'avaluació establits per a les àrees que avaluen, i no intervindran ni en l'avaluació de la resta d'àrees ni en la qualificació final dels exercicis.  
7. L'avaluació de l'àrea d'expressió i interacció orals quedarà reflectida i justificada en les plantilles d'avaluació de la prova. Els avaluadors d'aquesta àrea s'identificaran mitjançant el codi d'avaluador assignat.  
  
  
Vint. Criteris d'avaluació  
1. L'article 12 del Decret 128/2016, de 7 d'octubre, del Consell, pel qual es regula la Junta Qualificadora de Coneixements de Valencià, indica que la comissió coordinadora és la responsable d'establir els criteris d'avaluació de les proves.  
2. Els criteris generals d'avaluació de les proves dels certificats de nivell A2, B1, B2, C1 i C2 d'aquesta convocatòria estaran disponibles en el web de la Junta Qualificadora de Coneixements de Valencià abans de l'inici de les proves.  
3. Per als certificats de llenguatges específics, els criteris de correcció i barems d'avaluació seran establits per les respectives comissions examinadores.  
  
Vint-i-u. Superació de la prova  
Nivells A2, B1, B2, C1 i C2  
1. Per a superar la prova i aconseguir la qualificació d'apte cal obtenir una puntuació mínima global de seixanta punts sobre cent.  
a) La puntuació global s'obté de la suma de la puntuació de totes les àrees de la prova.  
b) Cada àrea de les proves té una puntuació mínima exigida.  
c) La puntuació inferior a la mínima exigida en cada àrea comportarà el no apte en la prova.  
d) Les puntuacions mínimes exigides són les següents: les àrees que constitueixen un 25 % o més del global de la prova: 50 %; àrees que constitueixen un 20 % o un 15 % del global de la prova: 40 %; i àrees que constitueixen un 10 % del global de la prova: 20 %.  
2. La prova tindrà la consideració de no apta quan alguna de les àrees tinga una puntuació inferior a la puntuació mínima exigida o la suma global de la prova no arribe a seixanta punts sobre cent.  
3. En els certificats de capacitació tècnica Llenguatge administratiu, Correcció de textos i Llenguatge als mitjans de comunicació:  
a) Per a superar la prova i aconseguir la qualificació d'apte cal obtenir una puntuació mínima global de seixanta punts sobre cent.  
b) La puntuació global s'obté de la suma de la puntuació de totes les àrees de la prova.  
  
Vint-i-dos. Informació de resultats  
1. Els aspirants de les proves dels nivells C1 i C2 podran verificar les notes de les proves respectives en dues fases diferents.  
2. La nota de l'àrea d'expressió i interacció orals, avaluada en la primera jornada, es podrà comprovar abans de la segona jornada de les proves.  
  
Vint-i-tres. Resultats de la prova  
1. La presidència de la Junta Qualificadora de Coneixements de Valencià farà públics els resultats provisionals obtinguts pels aspirants, per mitjà d'una resolució que es publicarà en el Diari Oficial de la Generalitat Valenciana.  
2. La qualificació obtinguda en les proves, en termes d'apte o no apte, podrà ser consultada per les persones aspirants en la pàgina web de la Junta Qualificadora de Coneixements de Valencià: www.jqcv.gva.es.  
  
  
Vint-i-quatre. Revisió de la prova  
L'aspirant podrà sol·licitar la revisió de la prova només en el cas de tindre un resultat no apte en la resolució de publicació dels resultats publicada en el Diari Oficial de la Generalitat Valenciana.  
Vint-i-cinc. Procediment de revisió de la prova  
1. Per a sol·licitar la revisió de la prova s'hauran de seguir les instruccions del tràmit habilitat a l'efecte en www.jqcv.gva.es.  
2. La revisió de la prova es podrà sol·licitar en el termini de 10 dies, a comptar des de l'endemà de la publicació en el DOGV de la resolució dels resultats. Les sol·licituds presentades abans o després del termini establit es consideraran fora de termini per extemporànies.  
3. La Junta Qualificadora de Coneixements de Valencià enviarà per correu electrònic el conjunt de les respostes de totes les àrees escanejada a la persona interessada com a revisió de la prova. Aquesta actuació posarà fi al procediment de revisió de la prova.  
4. La revisió de la prova no comportarà en cap cas una revaloració de la nota determinada per les persones responsables de l'avaluació de les diferents àrees.  
  
Vint-i-sis. Reclamació de la qualificació  
L'aspirant podrà presentar una reclamació per la qualificació obtinguda només en el cas de tindre un resultat no apte en la resolució de publicitat dels resultats publicada en el Diari Oficial de la Generalitat Valenciana.  
  
Vint-i-set. Procediment de reclamació de la qualificació  
1. Per a sol·licitar la reclamació de la prova s'hauran de seguir les instruccions del tràmit habilitat a l'efecte en www.jqcv.gva.es.  
2. La reclamació de la qualificació es podrà interposar en el termini de 10 dies, a comptar des de l'endemà de la publicació de la resolució de publicitat dels resultats publicada en el Diari Oficial de la Generalitat Valenciana. Les sol·licituds presentades abans o després del termini establit es consideraran fora de termini per extemporànies.  
3. La comissió tècnica de validació de les proves emetrà un informe, a petició del president del Ple de la JQCV, amb proposta de resolució, sobre la ratificació o la rectificació de la qualificació contra la qual es presenta la reclamació.  
4. Les reclamacions seran resoltes pel president del Ple de la JQCV en el termini de dos mesos des de la finalització del termini per a interposar la reclamació, transcorregut el qual es consideraran desestimades les reclamacions no resoltes i es consideraran definitius els resultats no esmenats amb efecte de la data de la resolució per la qual es feia pública la llista provisional.  
5. Contra la resolució del president del Ple de la Junta Qualificadora de Coneixements de Valencià, que no posa fi a la via administrativa, les persones interessades poden interposar un recurs d'alçada davant de la Direcció General de Política Lingüística i Gestió del Multilingüisme, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Vint-i-huit. Motivació de la reclamació de la qualificació  
1. La sol·licitud de reclamació de la qualificació ha de ser motivada suficientment, en cas contrari no es prendrà en consideració.  
2. Poden ser objecte de reclamació de la qualificació:  
a) Els errors materials, de fet o aritmètics en el càlcul de la nota final.  
b) Les irregularitats en el procediment avaluador.  
c) La vulneració de la convocatòria de proves.  
d) L'incompliment dels criteris d'avaluació.  
3. El desacord amb la qualificació obtinguda no és un motiu de reclamació de la qualificació.  
  
Vint-i-nou. Custòdia i destrucció de la documentació  
1. El període de conservació i custòdia dels instruments d'avaluació i de tota la documentació relacionada serà, almenys, de quatre mesos després de la realització de la prova.  
2. La Junta Qualificadora de Coneixements de Valencià incorporarà els mecanismes i procediments que permeten garantir el control sobre el procés d'emmagatzematge, recollida, transport i destrucció final de la documentació relativa a les proves. Els protocols escrits tindran caràcter de documentació confidencial i s'eliminaran una vegada finalitzat el període de conservació i custòdia.  
  
Trenta. Certificats  
Els certificats que s'expediran portaran indicat el nivell de referència corresponent al Marc europeu comú de referència per a les llengües: aprendre, ensenyar, avaluar, amb l'excepció dels certificats de llenguatges específics. La referència serà la següent:  
- Certificat de nivell A2 de coneixements de valencià  
- Certificat de nivell B1 de coneixements de valencià  
- Certificat de nivell B2 de coneixements de valencià  
- Certificat de nivell C1 de coneixements de valencià  
- Certificat de nivell C2 de coneixements de valencià  
  
Trenta-u. Pla de contingència per a l'organització i desenvolupament de la convocatòria ordinària de les proves de la Junta Qualificadora de Coneixements de Valencià  
El president de la Junta Qualificadora elaborarà un pla de contingència d'obligat compliment que estarà publicat en el web de la Junta Qualificadora de Coneixements de Valencià i del qual s'informarà totes les persones que participen en la prova.  
  
  
DISPOSICIONS FINALS  
  
Primera  
Aquesta resolució produirà efecte l'endemà de ser publicada en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de març de 2021.- El director general de Política Lingüística i Gestió del Multilingüisme: Rubén Trenzano Juan.  
  
  
  
ANNEX I  
Calendari de les proves  
  
Nivell Data Àrees  
C1 12 de juny EIO  
B1 19 de juny CO/CE/EE/EIO  
A2 26 de juny CO/CE/EE/EIO  
C1 26 de juny CE/EL/EE  
Llenguatge Administratiu 12 de juny   
Llenguatge als Mitjans de Comunicació 19 de juny   
Correcció de Textos 26 de juny   
C2 6 de novembre EIO  
B2 13 de novembre CO/CE/EL/EE/EIO  
C2 20 de novembre CE/EL/EE  
  
  
CO: Àrea de Comprensió Oral  
CE: Àrea de Comprensió Escrita  
EE: Àrea d'Expressió Escrita  
EL: Àrea d'Estructures Lingüístiques  
EIO: Àrea d'Expressió i Interacció Orals  
HORARI de les proves  
Les proves de certificat de nivell A2, B1, B2, C1 i C2 començaran a les 09.00 h.  
Les proves dels certificats de capacitació tècnica començaran a les 9.30 h:  
- Certificat de llenguatge als mitjans de comunicació.  
- Certificat de llenguatge administratiu.  
- Certificat de correcció de textos.  
localitats de realització de les proves  
  
Certificat de nivell A2, B1, B2, C1 i C2 de coneixements de valencià:  
- Alacant, Alcoi, Alzira, Benidorm, Buñol, Borriana, Castelló de la Plana, Dénia, Elda, Elx, Gandia, Llíria, Ontinyent, Orihuela, Paterna, Sagunt, Segorbe, Sueca, Torrent, València, la Vall d'Uixó, Villena, Vinaròs i Xàtiva.   
  
Certificats de capacitació tècnica (llenguatge als mitjans de comunicació, llenguatge administratiu i correcció de textos):  
- València.  
  
CENTRES DE REALITZACIÓ DE LES PROVES  
Els centres de realització de les proves es faran públics en el web de la Junta Qualificadora de Coneixements de Valencià jqcv.gva.es amb anterioritat a la realització de les proves.  
  
  
  
ANNEX II  
  
COMISSIÓ COORDINADORA  
President: Marc Jiménez i Agulló  
Secretària: Rosa Maria Clavijo i Pérez  
Vocal 1: Beatriu Espuig i Navarro  
Vocal 2: Jesús Jiménez i Martínez  
Vocal 3: Francisco Javier Toledo i Melero  
  
COMISSIONS EXAMINADORES  
  
Alacant  
- President: Dèlia Amorós i Pinós  
- Secretari: Felip Vidal i Nadal  
- Vocal 1: Leandre Ivorra i Carrillos  
- Vocal 2: Milagros del Carmen Espinosa i Irles  
- Vocal 3: Maria Mercedes Guio i Tello  
  
Alcoi  
- President: Vicent Josep Santamaria i Picó  
- Secretari: Francesc Xavier Miralles i Martínez  
- Vocal 1: Paloma Ferrer i Talens  
- Vocal 2: Lídia Maria Jordà i Sánchez  
- Vocal 3: Marisa Francés i Miralles  
  
Alzira  
- Presidenta: Immaculada Cerdà i Sanchis  
- Secretària: Empar Selfa i Bosch  
- Vocal 1: Carme Navarro i Campos  
- Vocal 2: Joaquim Martínez i Ortiz  
- Vocal 3: Marisa Belda de la Torre  
  
Benidorm  
- Presidenta: Maria Enriqueta Barber i Llinares  
- Secretària: M. Consuelo Cortés i González  
- Vocal 1: Maria Teresa Herrero i Lloret  
- Vocal 2: Vicent Garcia i Martínez  
- Vocal 3: Vicent Garcia i Gómez  
  
Borriana  
- Presidenta: Anna Asensio i Andrés  
- Secretària: Carme Rufino i Bey  
- Vocal 1: Vicent Francesc Roselló i Rodríguez  
- Vocal 2: Elies Segarra i Leganés  
- Vocal 3: M. Josep Arnau i Lara  
  
Buñol  
- President: Andreu Sevilla i Collado  
- Secretari: Francisco Vidal i Fernández  
- Vocal 1: Marcos Sevilla i Torres  
- Vocal 2: Emília Aguado i Cruz  
- Vocal 3: Vicenta Rubio i Camarasa  
  
Castelló de la Plana  
- Presidenta: Maria Josep Soldevila i Blasco  
- Secretària: Raquel Doñate i Calpe  
- Vocal 1: Aureli Querol i Anglés  
- Vocal 2: Mònica Soler i Beltran  
- Vocal 3: Laura Cardona i Chaler  
  
Dénia  
- President: Vicent Frau i Ribes  
- Secretari: Francesc Mulet i Escrivà  
- Vocal 1: M. Gloria Gilabert i Sellés  
- Vocal 2: Anna Vallés i Aguilar  
- Vocal 3: Immaculada Llobell i Buigues  
  
Elda  
- Presidenta: Rosa Francés i Requena  
- Secretari: Bernat López i Gisbert  
- Vocal 1: Norbert Josep Miralles i Romero  
- Vocal 2: Maria Isabel Guardiola i Savall  
- Vocal 3: M. de la Paz Martínez i Pérez  
  
Elx  
- President: Hèctor Càmara i Sempere  
- Secretari: Robert Escolano i López  
- Vocal 1: Anna Francés i Díez  
- Vocal 2: M. Carme Alonso i Anton  
- Vocal 3: Josep-Enric Escribano i Hellín  
  
Gandia  
- Presidenta: Immaculada Canet i Burguera  
- Secretari: Miquel Lleches i Colomar  
- Vocal 1: Josepa Costa i Múrcia  
- Vocal 2: Núria Martínez i Xandri  
- Vocal 3: Víctor Alemany i Camps  
  
Llíria  
- Presidenta: Dolors Valero i Varea  
- Secretària: Llúcia Lerma i Pamblanco  
- Vocal 1: Alexandre Josep Navarro i Tomàs  
- Vocal 2: Maria Jesús Devís i Gamir  
- Vocal 3: Ivan Carbonell i Iglesias  
  
Ontinyent  
- President: Ferran Lliso i Bartual  
- Secretari: Ramon Mora i Galbis  
- Vocal 1: Ester Juan i Doménech  
- Vocal 2: Anna Requena i Martí  
- Vocal 3: Josep Cerdà i Doménech  
  
Orihuela  
- Presidenta: Lurdes Mas i Penalva  
- Secretària: Maria Àngels Sempere i Linares  
- Vocal 1: Miquel Àngel Fuster i Candela  
- Vocal 2: Anna Francés i Mira  
- Vocal 3: Carles Penalva i Alonso  
  
Paterna  
- Presidenta: Susanna Pardines i López  
- Secretària: Anna Maria Monzó i Martínez  
- Vocal 1: Albert Ninyerola i Medina  
- Vocal 2: Benjamí Giménez i Milan  
- Vocal 3: Anna Garcia i Escrivà  
  
Sagunt  
- President: Francesc Llopis i Rodrigo  
- Secretari: Francesc Josep Català i Arnau  
- Vocal 1: Pilar Ariño i Giménez  
- Vocal 2: Vicent Sebastian i Fabuel  
- Vocal 3: Pilar Ferriol i Bruixola  
  
Segorbe  
- President: Joan Corchado i Badia  
- Secretària: Assutzena Badenes i Negre  
- Vocal 1: Maria Lluïsa Melià i Mestre  
- Vocal 2: Maria del Carme Villanueva i Barrachina  
- Vocal 3: Ofèlia Mateu i Lahoz  
  
Sueca  
- President: Miquel Furió i Diego  
- Secretari: Rafael Fresquet i Fayos  
- Vocal 1: Josep Lluís Ribes i Ros  
- Vocal 2: Anna Maria Melià i Granell  
- Vocal 3: Maria Elena Pedralva i Pérez  
  
Torrent  
- Presidenta: Anna Marí i Martínez  
- Secretari: Nicolàs Manzano i Sendra  
- Vocal 1: Manel Villar i Porta  
- Vocal 2: Joaquín Mas i Llorens  
- Vocal 3: Natividad Serrano Pérez  
  
València  
- President: Sergi Linares i de Teran  
- Secretari: Alfons Esteve i Gómez  
- Vocal 1: Immaculada Àngel i Carbonell  
- Vocal 2: Carmen Rams i Gallart  
- Vocal 3: M. Asunción Bondia i Faus  
  
Vall d'Uixó, la  
- Presidenta: Elsa Vilalta i Fonfria  
- Secretària: M. Elena Oliver i Chordá  
- Vocal 1: Antònia Benedito i Mingarro  
- Vocal 2: Ferran Estrems i Daros  
- Vocal 3: Manela Vilalta i Vilalta  
  
Villena  
- President: Josep Peiró i Ferre  
- Secretari: Carles Durà i Amado  
- Vocal 1: Francesca Picó i Gisbert  
- Vocal 2: Vicent Belda i Sanchis  
- Vocal 3: Amparo Roque i Cerdà  
  
Vinaròs  
- Presidenta: Maria Josep Arayo i Solà  
- Secretari: Francesc Delcastillo i Montserrat  
- Vocal 1: Virgili Verge i Marcos  
- Vocal 2: Maria Dolors Monfort i Badenes  
- Vocal 3: Marta Bueno i Palau  
  
Xàtiva  
- President: Francesc Xavier Ferrero i Calatayud  
- Secretari: Rafael Benavent i Vidal  
- Vocal 1: Francesca Alonso i Albero  
- Vocal 2: Maria Roser Boscà i Aranda  
- Vocal 3: Vicenta Sanchis i Galea  
  
Llenguatge administratiu  
- President: Cèsar Mateu i Beltran  
- Secretari: Donís Seguí i Penadés  
- Vocal 1: Susanna Bosch i Espert  
- Vocal 2: Cristina Domingo i Pérez  
- Vocal 3: Àlvar Gómez i Moreno  
  
Correcció de textos  
- President: Joan Rafael Ramos i Alfajarín  
- Secretari: Joan Antoni Lluch i Hervàs  
- Vocal 1: Emili Sáez i Aranda  
- Vocal 2: Marina Mayor i Signes  
- Vocal 3: Ferran Bataller i Gomar  
  
Llenguatge als mitjans de comunicació  
- Presidenta: Agnés Talaya i Sánchez  
- Secretari: Josep Lluís Marín i Garcia  
- Vocal 1: Joan Carles Simó i Cuevas  
- Vocal 2: Josep M. Agustí i Campos  
- Vocal 3: Rosa Maria Tejedor i Fernández  
  
  
  
ANNEX III  
  
estructura i durada de les proves  
  
1. Certificat de nivell A2 de coneixements de valencià  
ÀREA VALOR DURADA  
Àrea de Comprensió Oral 25 % ± 15 minuts  
Àrea de Comprensió Escrita 25 % 1 hora i 35 minuts  
Àrea d'Expressió Escrita 20 %   
Àrea d'Expressió i Interacció Orals 30 % ± 25 minuts  
  
  
La durada de l'Àrea d'Expressió i Interacció Orals inclou el temps de preparació.  
  
2. Certificat de nivell B1 de coneixements de valencià  
ÀREA VALOR DURADA  
Àrea de Comprensió Oral 25 % ± 20 minuts  
Àrea de Comprensió Escrita 25 % 1 hora i 50 minuts  
Àrea d'Expressió Escrita 25 %   
Àrea d'Expressió i Interacció Orals 25 % ± 25 minuts  
  
  
La durada de l'Àrea d'Expressió i Interacció Orals inclou el temps de preparació.  
  
3. Certificat de nivell B2 de coneixements de valencià  
ÀREA VALOR DURADA  
Àrea de Comprensió Oral 20 % ± 20 minuts  
Àrea de Comprensió Escrita 20 % 2 hores i 10 minuts  
Àrea d'Estructures Lingüístiques 15 %   
Àrea d'Expressió Escrita 20 %   
Àrea d'Expressió i Interacció Orals 25 % ± 25 minuts  
  
  
La durada de l'Àrea d'Expressió i Interacció Orals inclou el temps de preparació.  
  
4. Certificat de nivell C1 de coneixements de valencià  
ÀREA VALOR DURADA  
Àrea d'Expressió i Interacció Orals 35 % ± 25 minuts  
Àrea de Comprensió Escrita 10 % 1 h i 30 minuts  
Àrea d'Estructures Lingüístiques 20 %   
Àrea d'Expressió Escrita 35 % 2 hores  
  
  
La durada de l'Àrea d'Expressió i Interacció Orals inclou el temps de preparació.  
  
5. Certificat de nivell C2 de coneixements de valencià  
ÀREA VALOR DURADA  
Àrea d'Expressió i Interacció Orals 25 % ± 25 minuts  
Àrea de Comprensió Escrita 10 %   
1 h i 30 minuts  
Àrea d'Estructures Lingüístiques 20 %   
Àrea d'Expressió Escrita 45 % 2 hores i 30 minuts  
  
  
La durada de l'Àrea d'Expressió i Interacció Orals inclou el temps de preparació.  
6. Llenguatge als mitjans de comunicació  
Àrea 1. La llengua i els mitjans de comunicació 10 %  
Àrea 2. Normativa gramatical i llengua estàndard 40 %  
Àrea 3. Normativa gramatical i registre periodístic 20 %  
Àrea 4. Elocució, ortologia i puntuació 30 %  
  
Per a superar la prova cal obtindre una puntuació en la mitjana ponderada de les quatre àrees d'un mínim del 60 %.  
La durada d'aquesta prova serà de 2 hores i 30 minuts.  
  
7. Llenguatge administratiu  
Àrea 1. Comprensió lectora 10 %  
Àrea 2. Expressió escrita 45 %  
Àrea 3. Coneixements pràctics de llenguatge administratiu 45 %  
  
Per a superar la prova cal obtindre una puntuació en la mitjana ponderada de les tres àrees d'un mínim del 60 %.  
  
La durada d'aquesta prova serà de 2 hores i 30 minuts.  
  
8. Correcció de textos  
Àrea 1. Correcció de textos escrits (originals) 70 %  
Àrea 2. Normativa lingüística i registres 10 %  
Àrea 3. Correcció tipogràfica (galerades) 20 %  
  
Per a superar la prova cal obtindre una puntuació en la mitjana ponderada de les tres àrees d'un mínim del 60 %.  
  
La durada d'aquesta prova serà de 2 hores i 30 minuts.